Viborger Samler, 1848-10-16
J Mødet den 6. Oct. bekjendtgjorde Præs. Gagern Udfaldet af de i det foregaaende Møde besluttede Valg af Medlemmer saavel til den Comitte, der skal undersøge Appellationsrettens Begjering, som til den Comitte, der skal undersøge Schmidts og Wiesners Forslag, og Gagerns og Simsons Forhold. J Debatten om Lovgivningscomiteens Beretning, betræffende Nationalforsamlingens Beskyttelse, yttrede v. Vincke, at han foretrak aabenhiertige Mennesker for dem, som bevægede sig frem og tilbage ved Revolutionens Grændse uden at tage nogen fast Beslutning. Schoder, der ansees som Leder for Westendhall-Fractionen i det venstre Centrum, refererede dette Udtryk paa sig; Vincke negtede under den stigende Tumult ethvert Svar. Først efterat Præsidenten, havde æsket af Vincke en nærmere Forklaring, erklærede v. Vincke i skarpe Udtryk, at han havde meent det hele ganske ubestemte og vaklende Parti, idet han hentydede paa den Plads, hvor Schoder havde sit Sæde. (Nu ophørte al Orden, hele den venstre Side opløftede frygtelige Raab imod Vinke: "Det er nederdrægtigt Ned med ham!" – Præsident von Gagern kaldte alle Skrigerne til Orden, og stemplede deres Forhold som Frækhed." Rösler fra Oels raabte til Præsidenten: "De er selv fræk, - (Ny Tumult, der dannes en Gruppe om Tribunen.) Stavenhagen udraaber: Man maa kaste saadanne Karle paa Døren." – Tumulten tiltog, Præsidenten kaldte Stavenhagen til Orden. Baade den venstre og høire Side protesterede derimod, den venstre, fordi en Jrettesættelse var utilstrækkelig; den høire Side, fordi Præsidenten var gaaet forvidt. Mødet ophæves, efterat Rigsdagen havde antaget et Forslag af Zell fra Trier om at henvise dette Anliggende til den allerede udvalgte Comitee, der skal prøve det Schmidt Wienerske Forslag m.m. Disse i St. Pauls Kirken forefaldne Scener ville have sørgelige Resultater. Hos Mange er Haabet om en fredelig Udjævning, om en mindelig Opløsning af de store Statspørgsmaal – aldeles forsvundet. Naar en Mand som H. v. Gagern nedlader sig til at blive en Partimand, saa maae selv de meest Orthodore mistvivle. Allerede tales og skrives der om at sprænge Rigsforsamlingen og at danne en ny i Berlin – maaskee under Forsædet af Kongen af Preussen. Fra München skrives: "Parlementsforholdene, der dagligen gestalte sig mere og meere reactionaire, den permanente Beleiringstilstand, Rigsministeriets fortrolige Forhandlinger og Raadførsler med Medlemmerne af den høire Side for i alle Tilfælde at sikkre sig en konstig Majoritet: Alt Dette og saameget Andet har indvirket i den Grad paa det lille Antal af Baierns frimodige Deputerede, at de ere kjede af Rigsdagen og ville opgive deres Pladser, Fra Berlin meldes under 7de Octbr., at det er bestemt, at den 27de October er ansat som Forsamlings dagen i Berlin for alle Oppositionsmedlemmer i de forskjellige constituerende tydske Stater for at raadslaae omde nødvendige Skridt til Constitueringen af et nyt tydsk Rigsparlement. Denne Conference skal vedvare i 3 Dage. Denne vigtige Efterretning anføres ogsaa i MagdeburgerZeit., hvori det hedder: "At efter Forslag fra flere Oppositionsmedlemmer ved Stænderforsamlingen i Kongeriget Sachsen, der have indfundet sig i Berlin er af den venstre Side i den preussiske Nationalforsamling i Berlin taget den Beslutning at afslutte en Forening, der gaaer ud paa ikke længere at anerkjende Frankfurter Parlementet med alle de oppositionelle Fractioner i alle de tydske Stænderforsamlinger, og ved et Manifest bane Veien til Constitueringen af et nyt tydsk Parlement, hvis Sæde skal være Berlin. (Hamborgerposten, der skulde overbringe de tydske Aviser, fra Onsdag og Torsdag i forrige Uge, ankom ikke hertil idag.)